Dermatofitozo

Dermatofitozo, konata ankaŭ kiel ringovermo, estas funga infekto de la haŭto. Tipe ĝi rezultas en ruĝa, juka, skvameca, cirkla erupcio. Hararperdo povas okazi en la tuŝita areo. Simptomoj ekas kvar ĝis dekkvar tagojn post la ekspono. Multaj areoj povas esti tuŝitaj je difinita tempo.

Ĉirkaŭ 40 tipoj de fungoj povas okazigi dermatofitozon. Ili estas tipe de la tipoj Trichophyton, Microsporum, aŭ Epidermophyton. Riskaj faktoroj estas uzi publikajn duŝejojn, kontaktosportoj kiaj luktado, troa ŝvito, kontakto kun animaloj, obezeco kaj imunonuligo. Ringovermoj povas etendiĝi el aliaj animaloj aŭ inter personoj. Diagnozo estas ofte bazita sur la aspekto kaj simptomoj. Ĝi povas esti konfirmita ĉu per kultivado aŭ per rigardo de haŭtoskrapado per mikroskopo.

Prevento estas farata tenante la haŭton seka, ne piedirante senŝue en publiko, kaj ne kunuzi personajn aĵojn. Traktado estas tipe farita per kontraŭfungaj kremoj kiel klotrimazolo aŭ mikonazolo. Se temas pri la krania haŭto, trabuŝaj kontraŭfungiloj kiel flukonazolo povas esti necesaj.

Tutmonde, ĝis 20% el la loĝantaro povas esti infektataj de dermatofitozo iam. Infektoj de ingvenoj estas plej oftaj ĉe maskloj, dum infektoj ĉe krania haŭto kaj korpo okazas same en ambaŭ seksoj. Infektoj de krania haŭto estas plej oftaj ĉe infanoj dum infektoj de ingvenoj estas plej oftaj en maturuloj. Priskriboj de dermatofitozo datiĝas reen el antikva historio.

 Notoj 

Kategorio:Malsanoj de katoj